6.-12. septembrini kestval nüüdismuusika  festivalil Gaudeamus Music Week tuleb ettekandele Helena Tulve "Where the Two Seas Meet?" suurele ansamblile (2010). Teose esitab ansambel Insomnio Ulrich Pöhli dirigeerimisel, kes andis helitööle ka esiettekande 2010. aasta aprillis. Helena Tulve koos iirlase Donnacha Dennehy ja hollandlase Roderik de Maniga kuulub tänavu samuti žüriisse, mis valis 21 heliloojat Gaudeamus Prize 2010 kandidaatide hulka. Preemia tähendab uut tellimust väärtuses 4550 eurot.